再見你一次

《再見你一次》係日本歌手MISIA嘅第23張單曲。喺2009年11月18號由發行。

簡介 
同前作隔咗大約五個月後再出新作品，呢個單曲之後收錄喺第九張專輯。

《再見你一次》係TBS電視台周日劇場《仁者俠醫》嘅主題曲，都係繼NHK連續電視小說主題曲後，隔咗五年再次做電視劇主題曲。《唇與唇》就係新日本石油電視廣告「MOTOR OIL」嘅搭配歌。

MISIA為咗寫《仁者俠醫》嘅主題曲，佢去咗鹿兒島縣嘅同螢館富屋食堂參訪，睇咗即將上戰場嘅軍人嘅信條，真實感受生命嘅寶貴同人們之間嘅羈絆，都攞到主題曲創作嘅靈感。

成績 
《再見你一次》喺Oricon日榜攞到最高第6，第一個禮拜銷量達到15804份做咗嗰個禮拜第9名，並攞到Oricon週榜最高第9位嘅成績。呢次係繼第18張單曲以嚟進入Oricon公信榜頭十嘅成績。

而喺《日本告示牌》，《再見你一次》攞到日本熱門100金曲榜第3同單曲實體銷售排行榜第9。截至2018年11月，喺MISIA嘅YouTube頻道，《再見你一次》係收睇次數第2嘅音樂錄影，僅次喺第7張單曲《Everything》。單曲發行到依家攞到日本唱片協會嘅雙白金同三白金認證。

由2018年計起《再見你一次》已經出咗超過九年，但因為一部卡拉OK翻唱影片而重新入咗排行榜，該翻唱影片喺2018年11月上傳至YouTube，影片內容講緊一個女人「春先」被朋友灌咗13杯酒並接住唱歌，由於春先唱歌前後嘅反差，令影片嘅收睇次數喺十日內突破480萬。喺香港同臺灣，歌曲成績超過長期排喺KKBOX日文單曲日榜第以嘅米津玄師《LEMON》。

曲目

榜單表現

發行歷史

「逢いたくていま」特設ページ 

2009年單曲
日文歌